**ebookers lanseeraa Explorer iPad -päivityksen**

**Ebookers julkistaa tänään uuden version Explorer-iPad-sovelluksestaan. Dynaaminen iPad-matkailulehti Explorer skannaa ja hakee automaattisesti uusimmat tiedot internetistä ja nyt myös tuoretta matkakohdetietoa TripAdvisorista ja Foursquaresta. Sovellus tarjoaa matkakohde- ja aktiviteettivinkkejä ympäri maailman yli 50 000 mahdollisessa yhdistelmässä.**

iPad-sovellus ebookers Explorer tuotiin markkinoille toukokuussa 2011. Sovellus on voittanut App Storessa arvonimen "Staff Favourite" yli 65 maassa ja voittanut useita palkintoja muun muassa arvostetun Travolutionin palkinnon ”Best Mobile App 2011”. Dynaamisesta matkailulehdestä julkistetaan nyt uusi versio.

Ebookers Explorer noutaa uusimmat tiedot YouTubesta, Flickr:sta, Twitteristä ja blogeista. Koska uusi versio on integroitu TripAdvisorin ja Foursquaren kanssa, se tarjoaa myös parempaa tietoa ravintoloista, nähtävyyksistä ja aktiviteeteista. Jokaisessa matkakohdehaussa on sisäänrakennettuja karttoja, joten sisältö voidaan nyt esitellä entistäkin selkeämmässä lehtiformaatissa.

- Olemme todella odottaneet innolla tätä entistä edistyneempää versiota. Explorer täyttää matkailuun liittyvän perustarpeen eli tarjoaa inspiraatiota, sanoo ebookersin Pohjoismaiden markkinointijohtaja Björn Alvarsson.

Tavoitteena on, että iPad-sovellus olisi jännittävä tapa löytää ilmaiseksi matkakohteita ympäri maailman. Sovellus tarjoaa ehdottomasti viimeisimmät tiedot, on kyseessä sitten 10 suosituinta ravintolaa [Roomassa](http://www.ebookers.fi/hotellit/Italia/Rooma) tai paras bussikierros [New Yorkissa](http://www.ebookers.fi/hotellit/USA/New_York).

- Koska sisältö on peräisin sosiaalisen median kanavista, inspiraatio tulee suoraan perheiltä, ystäviltä ja matkailusta kiinnostuneilta ihmisiltä ympäri maailman. Sovellus täydentää ihanteellisesti varaussovelluksiamme ja mobiilisivustoamme, sanoo Björn Alvarsson.

Ebookers Explorer on kehitetty yhteistyössä Brand USA:n (DiscoverAmerica.com) kanssa ja se on saatavana englanniksi, ranskaksi, saksaksi ja suomeksi Apple App Storessa.

Sovellus Apple App Storessa: <http://itunes.apple.com/fi/app/ebookers-explorer/id431915790>

Lue lisää: <http://www.ebookers.fi/mktg/ebookers_mobiili/#Explorer106>

**Lisätietoja:**

Anna Vähäsalo, Senior Marketing Manager  
+358 9 681 44 223

+358 40 84 55 549  
[anna.vahasalo@ebookers.com](mailto:anna.vahasalo@ebookers.com)

**Tietoa meistä – ebookers.fi**  
Oy Ebookers Finland Ltd, joka on toiminut Suomessa vuodesta 1999 alkaen, on Suomen johtava nettimatkatoimisto. Ebookersin suomalainen henkilökunta palvelee asiakkaitaan internet-sivuston lisäksi puhelinpalvelussa. Ebookersin Suomen toimistossa on 30 työntekijää.

Ebookers kuuluu maailman johtavaan matkailukonserniin nimeltä Orbitz Worldwide, joka on listattu New Yorkin pörssissä (NYSE: OWW).